สถานีหมอชิต

**สถานีหมอชิต** (; รหัส: N8) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพหลโยธินบริเวณหน้าสวนจตุจักร เขตจตุจักร กรุงเทพมหานคร เป็นจุดเชื่อมต่อการเดินทางที่สำคัญของกรุงเทพฯ ด้านเหนือ โดยสามารถเปลี่ยนเส้นทางไปยังสถานีสวนจตุจักรของรถไฟฟ้ามหานคร สายสีน้ำเงินได้ และยังอยู่ไม่ไกลจากสถานีขนส่งผู้โดยสารกรุงเทพ (จตุจักร) และสถานีกลางกรุงเทพอภิวัฒน์

## ที่ตั้ง
250px|thumbnail|ภายนอกของสถานีหมอชิต
ถนนพหลโยธิน ใกล้สวนจตุจักรด้านทิศใต้ ในพื้นที่แขวงจตุจักร เขตจตุจักร กรุงเทพมหานคร

สถานีหมอชิตเคยเป็นสถานีปลายทางของระบบขนส่งมวลชนกรุงเทพมหานคร ตั้งแต่เปิดทำการในปี พ.ศ. 2542 จนถึง พ.ศ. 2562 รวมเป็นเวลา 19 ปี 8 เดือน 4 วัน หลังจากที่เปิดใช้งาน รถไฟฟ้าบีทีเอส สายสุขุมวิท ช่วงหมอชิต – คูคต ระยะที่ 1 หมอชิต – ห้าแยกลาดพร้าว เมื่อวันที่ 9 สิงหาคม พ.ศ. 2562 ทำให้มีการเดินรถเพิ่ม 1 สถานีโดยข้ามทางยกระดับอุตราภิมุข ไปยังสถานีห้าแยกลาดพร้าว ตามด้วยการเปิดให้บริการในระยะที่ 2 จากห้าแยกลาดพร้าว-มหาวิทยาลัยเกษตรศาสตร์ เมื่อวันที่ 6 ธันวาคม พ.ศ. 2562 และระยะที่ 3 ตั้งแต่มหาวิทยาลัยเกษตรศาสตร์ – วัดพระศรีมหาธาตุ เมื่อวันที่ 3 มิถุนายน พ.ศ. 2563 และเปิดใช้งานทั้งโครงการในเดือนธันวาคม พ.ศ. 2563 

ทั้งนี้ ที่ตั้งของสถานีหมอชิต ยังถือเป็นส่วนหนึ่งของแผนการพัฒนาศูนย์คมนาคมพหลโยธิน ซึ่งจะเป็นศูนย์กลางในการคมนาคมระบบรางแห่งใหม่ของประเทศไทย โดยได้มีแผนที่จะก่อสร้างโมโนเรล และรถโดยสารด่วนพิเศษ ออกมาจากสถานีกลางกรุงเทพอภิวัฒน์ เพื่อรับ-ส่งผู้โดยสารรอบ ๆ ศูนย์คมนาคม ตลอดจนสถานีหมอชิต เพื่อเชื่อมต่อโครงข่ายรถไฟฟ้าชานเมืองสายสีแดงและระบบรถไฟความเร็วสูงให้เข้าถึงรถไฟฟ้าบีทีเอส ซึ่งเป็นหนึ่งในสายหลักที่จะเข้าสู่ย่านเศรษฐกิจที่สำคัญของประเทศได้อย่างรวดเร็ว

## แผนผังสถานี

เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีคูคต สถานีมหาวิทยาลัยเกษตรศาสตร์ และสถานีหมอชิต รถไฟฟ้าที่สิ้นสุดที่สถานีหมอชิต จะใช้ชานชาลาที่ 2 เป็นชานชาลาปลายทาง ผู้โดยสารที่ต้องการเดินทางไปสถานีคูคตจะต้องออกจากขบวนรถ แล้วรอรถไฟฟ้าขบวนถัดไปที่ชานชาลาเดิม

## รูปแบบของสถานี
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา

;สัญลักษณ์ของสถานี

ใช้สีส้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินใต้

## ทางเข้า-ออก
* **1** สวนจตุจักร, ป้ายรถประจำทางไปห้าแยกลาดพร้าว, ตลาดนัดจตุจักร
* ***2*** ป้ายรถประจำทางไปสะพานควาย, สถาบันการบินพลเรือน, กรมการขนส่งทางบก
* **3** สวนจตุจักร, ป้ายรถประจำทางไปห้าแยกลาดพร้าว (บันไดเลื่อนปรับขึ้นช่วงเช้า และเลื่อนลงช่วงเย็น)
* **4** ป้ายรถประจำทางไปสะพานควายและสถานีขนส่งจตุจักร, ลานจอดรถ, อาคารบีทีเอส (บริษัท ระบบขนส่งมวลชนกรุงเทพ จำกัด (มหาชน)), ซอยเฉยพ่วง (บันไดเลื่อนขึ้น)
***ทางเดินลอยฟ้า** เชื่อมต่อคอนโด เดอะไลน์ จตุจักร-หมอชิต (ลิฟต์), ธนาคารทหารไทยธนชาต สำนักงานใหญ่, อาคารเอส โอเอซิส และบีทีเอส วิชั่นนารี พาร์ค 
* ทุกช่องทางสามารถเชื่อมต่อ  

จุดรวมพลอยู่ที่ทางออกที่ 2 หลังป้ายรถเมล์ข้างลิฟต์ของสถานีสวนจตุจักรของรถไฟฟ้ามหานคร

## เวลาให้บริการ

## สิ่งอำนวยความสะดวก
# ลิฟต์ไปยังชั้นขายบัตรโดยสารและชานชาลา
# ลานจอดรถขนาดใหญ่ บริเวณศูนย์ซ่อมบำรุงรถไฟฟ้า (สถานีขนส่งหมอชิตเดิม)

## การเชื่อมต่อรถโดยสารประจำทาง

|-
| รถไฟฟ้าขนส่งมวลชน
| 
| รถไฟฟ้ามหานคร สายเฉลิมรัชมงคล 
|-
| รถโดยสารประจำทาง 
| 
|-
| รถชัตเติลบัส 
| 
| เชื่อมต่อไปยัง ศูนย์แสดงสินค้าและการประชุม อิมแพ็ค เมืองทองธานี
|}

### ถนนพหลโยธิน
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

#### รถเอกชน
*  เส้นทางที่มีรถรองรับวีลแชร์

## สถานที่สำคัญใกล้เคียง
[250px|thumbnail|right|ทางออกฝั่ง[สวนจตุจักร]]
* ลานจอดแล้วจร บีทีเอส หมอชิต
* โรงจอดและซ่อมบำรุงรถไฟฟ้าบีทีเอส
* สถาบันการบินพลเรือน
* กรมการขนส่งทางบก
* บริษัท ระบบขนส่งมวลชนกรุงเทพ จำกัด (มหาชน)
* หนังสือพิมพ์ไทยรัฐ
** สถานีโทรทัศน์ไทยรัฐทีวี
* ช่อง 7 เอชดี
* ธนาคารทหารไทยธนชาต สำนักงานใหญ่
* อุทยานสวนจตุจักร
** สวนจตุจักร
** สวนวชิรเบญจทัศ (สวนรถไฟ)
** สวนสมเด็จพระนางเจ้าสิริกิติ์ฯ
** สวนจากภูผาสู่มหานที
* ตลาดนัดจตุจักร
* พิพิธภัณฑ์เด็ก กรุงเทพมหานคร
* ศูนย์การค้ามิกซ์ จตุจักร
* ตึก S-OASIS
* บีทีเอส วิชั่น​นารี่ ปาร์ค

## อ้างอิง

หมวดหมู่:สถานีรถไฟฟ้าบีทีเอส สายสุขุมวิท
หมวดหมู่:สถานีรถไฟในประเทศไทยที่เปิดทำการในปี พ.ศ. 2542
สถานี
หมวดหมู่:สถานีขนส่งผู้โดยสารในเขตจตุจักร